Ingrid Betancourt: "Čak i tišina ima kraj"
Ingrid Betancourt oteli su borci kolumbijskog gerilskog pokreta FARC i u zarobljeništvu, u amazonskoj džungli, držali 6 i po godina
Gospođa Betancourt nakon oslobađanja živi u Francuskoj i Sjedinjenim Državama, nastojeći se poptpuno psihološki oporaviti. Nema interesa da se vrati u politiku. Nastaviće da djeluje u korist i za dobrobit žrtava otmica. Organizacije za zaštitu ljudskih prava procjenjuju da kolumbijska gerila drži i do nekoliko hiljada talaca. Ingrid Betancourt je 2002. godine, kada je kidnapovana, bila kandidat za predsjednicu Kolumbije. Oteli su je borci gerilskog pokreta FARC (Revolucionarne oružane snage Kolumbije) i u zarobljeništvu držali 6 i po godina. Gospođa Betancourt, oslobođena tokom vrlo dobro izvedene akcije snaga kolumbijske vlade, je nedavno objavila knjigu o svom zatočeništvu. Sa ostalim taocima, među njima i Clara Rojas, čelnica njene izborne kampanje, oteta zajedno sa njom, držana je kao, zatočenice u amazonskoj džungli. - prisjeća se na početku razgovora za Glas Amerike gospođa Betancourt. U knjizi pod naslovom "Čak i tišina ima kraj" ona govori o tih 6 i po godina njenog i zatočeništva drugih, uključujući i trojicu Amerikanaca koji su radili za američku vojsku. Bio je to život u patnji i okrutnosti. Gerilci Revolucionarnih oružani snaga Kolumbije svakodnevno su snimali zatočenike kao dokaz da su živi za slučajeve eventualnog otkupa ili iznuđivanja drugih ustupaka. Gospođa Betancourt pokušala je pet puta pobjeći, ali svaki put je uhvaćena i svaki put surovije kažnjavana: U julu 2008. godine, jedan helikopter je sletio u kamp gerilaca. Navodno, trebalo da je da njime bude prebačeno 14 talaca. Zatočenici su se uplašili još gore mogućnosti - da budu prebačeni dublje u amazonsku džunglu: U helikopteru, ubrzo se pokazalo, nisu bili gerilci, kao što je to na prvi pogled izgledalo: U izvanredno pripremljenoj akciji, kolumbijska armija je obmanula gerilce Revolucionarnih oružanih snaga Kolumbije koji su vjerovali da taoce predaju drugoj pobunjeničkoj grupi. Ingrid Betancourt se ponovo našla u krugu porodice. Njeno dvoje djece imali su 13 i 16 godina kada je bila oteta. Porodična ljubav pomogla joj je da preživi torturu zatočeništva: Ingrid Betancourt, i u razgovoru za Glas Amerike, a i u svojoj knjizi, ističe da su međusobno razumijevanje i solidarnost talaca takođe pomogli preživljavanju zatočeničkih dana. Gospođa Betancourt nakon oslobađanja živi u Francuskoj i Sjedinjenim Državama, nastojeći se poptpuno psihološki oporaviti. Nema interesa da se vrati u politiku. Nastaviće da djeluje u korist i za dobrobit žrtava otmica. Organizacije za zaštitu ljudskih prava procjenjuju da kolumbijska gerila drži i do nekoliko hiljada talaca.